Kolmannen kvartaalin käänneyhtiöt nousevat Helsingin pörssissä | Arvopaperi
10206.78
13315.96
Kolmannen kvartaalin käänneyhtiöt nousevat Helsingin pörssissä
Päivän kovien tulosjulkaisijoiden meno on hieman hyytynyt, mutta nousu on edelleen vahvaa.
Muutos. Credit Suisse nosti Sammon suosituksen tasolla lisää aiemmalta pidä tasolta. Tavoitehinta nousi aiemmasta 39,00 eurosta 44,00 euroon. Johannes Romppanen
Kello 13.34 Helsingin pörssi oli vaisussa 0,05 prosentin nousussa ja 9 713,43 pisteessä. Pörssin nousijoiden joukosta erottuu päivällä kaksi päivän tulosjulkaisijaa: Kamux ja Harvia.
Käytettyihin ajoneuvoihin keskittyvä kauppaketju Kamuxin osake oli jo aamulla kovassa 11,3 prosentin nousussa eikä meno ole kovin paljoa hiipunut: päivällä osake oli 9,1 prosentin nousussa 6,98 eurossa.
Kamuxin kolmannen kvartaalin eli heinä-syyskuun tulos oli hyvä. Yhtiön oikaistu liikevoitto kasvoi 8,6 miljoonaan euroon, kun se vertailujaksolla eli vuoden 2018 kolmannella kvartaalilla oli 6,6 miljoonaa.
Sauna- ja spa-tuotteita valmistava Harvian luvut olivat myös kovat. Yhtiön oikaistu liikevoitto nousi vertailukauden 2,3 miljoonasta eurosta 2,9 miljoonaan euroon.
Yhtiön liikevaihto kasvoi heinä-syyskuussa 17,1 miljoonaan euroon vertailukauden 14,0 miljoonasta.
Aamulla Harvian osake oli lähes noin 7,8 prosentin nousussa. Päivällä nousua oli 6,8 prosenttia ja osakkeen hinta oli 8,46 euroa.
Consti porskuttaa nousussa
Nousijoiden joukosta erottuu myös kolmannen kvartaalin aikana käänteenpoikasta tehnyt Consti ja kalliolouhintaan porakruunuja valmistava Robit.
Consti sai käännettyä tuloksensa voitollo kolmannen kvartaalin aikana. Liiketulos nousi 2,1 miljoonaan euroon vertailukauden 1,4 miljoonasta eurosta. Osakekohtainen tulos ylsi 0,17 euroon, kun vuosi sitten se oli –0,17 euroa.
Kaikki analyytikot eivät kuitenkaan ole täysin varmoja, onko käänne lopullinen. Toiset suosittelevat vähentämään osaketta, toiset taas ostamaan.
Constin osake oli päivällä 5,1 prosentin nousussa 5,78 eurossa. Robitin osake oli puolestaan noussut kovaan 10,1 prosentin nousuun ja 2,83 euroon.
Yhtiön kolmas kvartaali oli vertailukautta huomattavasti parempi, vaikka yhtiö ei vielä päässytkään liikevoiton osalta plussan puolelle. Vertailukelpoinen ebita-tulos nousi edellisvuoden -1,2 miljoonasta eurosta -0,3 miljoonaan euroon.
Aamulla on saatu kasa uusia suosituksia.
Esimerkiksi analyysitalo Inderes nosti Lehdon tavoitehinnan 2,00 euroon aiemmasta 1,50 eurosta ja muuttaa suosituksen ”vähennä”-tasolle aiemmalta ”myy”-tasolta. OP nosti Lehdon osakkeen tavoitehinnan 1,70 eurosta 2,00 euroon ja toisti pidä-suosituksen.
Lehdon osakekurssi jatkaa nousuaan, joka alkoi yhtiön osavuosikatsauksen julkistamisen jälkeen. Noin kello 13.30 osake oli 4,4 prosentin nousussa 2,158 eurossa.
Inderes laski erityisesti kullan etsintää keskittyneen Endominesin tavoitehinnan 5,30 kruunusta 5,00 kruunuun ja toistaa yhtiön vähennä-suosituksen.
Evli on puolestaan nostanut Endominesin suosituksen pidä-tasolle aiemmalta myy-tasolta, mutta laskenut tavoitehinnan aiemmasta 4,80 kruunusta 4,70 kruunuun.
Yhtiön osake oli päivällä -0,83 prosentissa ja 0,476 eurossa.
Uusia suosituksia on tullut myös Tallinkille, Apetitille, Sammolle ja Asiakastiedolle. Sammon A-osake oli päivällä vaihdetuimpien kärjessä 0,9 prosentin nousussa ja 37,39 eurossa.
Optomed pörssiin
Eilen uutisoitiin, että Helsingin pörssiin olisi tulossa uusi yhtiö. Tänään selvisi, että silmänpohjakameroiden tarjoaja Optomed suunnittelee listautumisantia ja osakkeiden listaamista pörssin päälistalle.
Optomed on suomalainen terveysteknologiayhtiö, joka ehittää ja kaupallistaa uudenaikaisia, kädessä pidettäviä ja helppokäyttöisiä silmänpohjakameroita. Kädessä pidettävät kamerat soveltuvat käytettäviksi kaikilla klinikoilla silmänpohjaan vaikuttavien silmäsairauksien, kuten työikäisten aikuisten yleisimmän näönmenetyksen taustalla olevan diabeettisen retinopatian diagnosoinnissa ja etenemisen seurannassa.
Wall Street ponnistaa nousuun laskun jälkeen 17:17 Sijoittaminen
Oriolan hallituksen johtoon nousemassa Konecranesista lähtenyt Panu RoutilaPanu Routila on ehdolla Oriolan hallituksen johtoon. 16:54 Sijoittaminen
Privanet Group Oyj - Johdon liiketoimet 17:40
Privanet Group Oyj - Johdon liiketoimet 17:15
Privanet Group Oyj - Johdon liiketoimet 17:05
Oriolan hallituksen johtoon nousemassa Konecranesista lähtenyt Panu Routila 16:54 Sijoittaminen